
PËR MIRATIMIN ME NDRYSHIME TË DEKRETIT NR.1241, DATË 5.10.1995 “PËR NJË NDRYSHIM NË LIGJIN NR.7609, DATË 22.9.1992 “PËR TARIFAT DOGANORE”, NDRYSHUAR ME LIGJIN NR.7675, DATË 2.3.1993,  DHE LIGJIN NR.7936, DATË 18.5.1995"

Në mbështetje të nenit 16 dhe 28 të ligjit nr.7491, datë 29.4.1991 “Për dispozitat kryesore kushtetuese”, 

KUVENDI POPULLOR
I REPUBLIKËS SË SHQIPËRISË

V E N D O S I:

Neni 1

Miratohet dekreti nr.1241, datë 5.10.1995  “Për një ndryshim në ligjin nr.7609, datë 22.9.1992 “Për tarifat doganore”, ndryshuar me ligjin nr.7675, datë 2.3.1993, dhe ligjin nr.7936, datë 18.5.1995" me ndryshimin e paragrafit të  dytë të nenit 1 si vijon:
“Për barnat dhe materialet që përdoren për konfeksionin e tyre nga industria farmaceutike e vendit”.

Neni 2

Ky ligj hyn në fuqi menjëherë.

Shpallur me dekretin nr.1272, datë 3.11.1995 të Presidentit të Republikës së Shqipërisë, Sali Berisha

